- Hindi News
- National
- आईपीएल शुरू होने के पूर्व सट्टेबाज व बुकियों पर सख्ती के लिए सूची बना रही क्राइम ब्रांच
आईपीएल शुरू होने के पूर्व सट्टेबाज व बुकियों पर सख्ती के लिए सूची बना रही क्राइम ब्रांच
शहर में होने वाले आईपीएल क्रिकेट मैच को लेकर पुलिस ने जहां सुरक्षा इंतजामों को पुख्ता करना शुरू कर दिया है वहीं डीआईजी ने क्राइम ब्रांच को सट्टेबाजों पर सख्ती से शिकंजा कसने को भी कहा है। डीआईजी के निर्देश के बाद क्राइम ब्रांच ने शहर में सक्रिय सट्टेबाज और बुकियों को सूचीबद्ध करना भी शुरू कर दिया है।
डीआईजी हरिनारायणचारी मिश्र ने बताया 15 दिन बाद आईपीएल के टिकट वितरण का काम शुरू होगा। पुलिस ने स्टेडियम से लेकर शहरभर में सुरक्षा के पुख्ता बंदोबस्त किए हैं। आईपीएल मैच को लेकर हमें मुखबिरों से खबरें मिल रही हैं कि कई बड़े सटोरिए और बुकी भी सक्रिय होकर अपना सेटअप शहर में भीड़ भरे रिहायशी इलाकों में और आउटर एरिया व होटलों में लगा सकते हैं। इसे लेकर हमने क्राइम ब्रांच की टीम को विशेष रूप से ऐसे लोगों पर नजर रखने को कहा है जो किराए का मकान अनजान लोगों को दे रहे हैं और उनकी सूचना नहीं दे रहे। इसके अलावा सटोरियों की धरपकड़ के लिए सभी थानों के बीट इंचार्ज व क्षेत्र के नगर सुरक्षा समिति के सदस्यों को अलर्ट कर नए लोगों पर नजर रखने को कहा है। डीआईजी ने बताया शहर के होटलों, लॉज व फ्लैट में रहने वालों की भी आकस्मिक सर्चिंग करवाई जाएगी। सूत्र बताते हैं कि शहर में सक्रिय कई बड़े सटोरियों के बुकी सब ब्रोकर बनाकर उन्हें फर्जी सिम के मोबाइलों से लिंक देकर सट्टे का कारोबार कर रहे हैं। इन सभी पर शिकंजा कसने के लिए क्राइम ब्रांच को विशेष टास्क दिए हैं।
इनकी बनाई लिस्ट
शहर में सक्रिय पुराने सट्टा कारोबारी सहित भोपाल, उज्जैन, सीहोर, बैरागढ़, बड़वाह, खंडवा, महेश्वर और धार की पुलिस से भी संपर्क कर सट्टेबाजों व उनके बुकियों की जानकारी ली जा रही है। सूत्रों के मुताबिक क्राइम ब्रांच ने शहर व आसपास के इलाकों में सक्रिय सट्टेबाजों की जो सूची बनाई है उनमें संजू बजरंग, ओम पलसानी, सुभाष रंगवाला, अनिल मनावर, संजू मास्टर, मुरली महू, सुभाष महू, जयंती मामा, अनिल मालवा, मीत बढ़वानी, दीपक जिमवाला, हरीश, केसी गोयल, गिरीश (दुबई), ओंकार, मुकेश बड़वाह, पंकज चाय, प्रेम, मुकेश दांगी, मनोज नामक कई बड़े बुकी व सटोरियों की सूची तैयार की है। इन सभी पर क्राइम ब्रांच की नजर है।
tgl_Latn sot_Latn hin_Deva hin_Deva hin_Deva hin_Deva awa_Deva awa_Deva